Refleksi Kuliah 3

 Bersyukur saya ke hadrat illahi kerana dengan limpah kurnianya, dapat saya menyiapkan refleksi bagi kuliah yang ketiga ini. Jutaan terima kasih ditujukan khas buat pensyarah kami iaitu En Manas Bin Lehan kerana tidak jemu-jemu mencurahkan ilmunya sepanjang kuliah yang telah dihadiri.

 Kuliah ketiga ialah penerangan mengenai bagaimana membuat E-Book. E-Book agak ”interesting” bagi saya. Ini adalah kali pertama saya diberi peluang untuk mengenali E-Book. Proses membuatnya agak sukar untuk kali pertama, kedua dan ketiga. Tetapi, apabila berjaya, satu kepuasan kepada saya. Tambahan pula, kemahiran tersebut perlu disalurkan semasa membuat tugasan projek Semester 4 untuk subjek EDU 3105.

 Dengan penerangan tentang tugasan projek membuat “ E-Book”, saya mendapat sedikit gambaran bagaimana membuatnya. Sebelum ini, secara jujurnya, saya pernah mendengar perkataan “E-Book” tetapi tidak tahu apa itu E-Book”. Saya juga tidak ambil tahu mengenainya. Sehinggalah kini, saya berasa amat bersyukur dan beruntung sekali kerana diberi peluang mengikuti Program Pensiswazahan Guru dan belajar pula tentang Teknologi Pengajaran Dan Pembelajaran. Saya menyedari bahawa sebagai seorang guru, saya perlu mengetahui dan peka tentang teknologi, khususnya yang berkaitan dengan bidang pendidikan.

 Walaupun E-Book tidak dapat dipegang, namun ianya amat bersesuaian dengan zaman Sains Dan Teknologi ini. Ramai orang sibuk mencari duit, sehingga terlupa atau tidak sempat ke kedai buku. Jadi, penggunaan E-Book amat mudah, penggunaannya melalui “online” sahaja. Bahkan, “design“ yang menarik dapat dihasilkan semasa mereka cipta E-Book. Selain itu, kita tidak perlu menyelak helaian kertas untuk mencari muka surat, cuma perlu “click” sahaja. Dengan pantas, akan terteralah muka surat yang dicari pada skrin perisian yang digunakan. Ini juga dapat menjimatkan masa kita.

 Selain itu, En Manas juga ada memberi penerangan tentang bagaimana memasukkan tugasan, modul dan sebagainya ke dalam ” Weebly ”. Ini juga ada manfaatnya kepada saya. Sebelum ini, saya tidak mempunyai ilmu untuk membuat tugasan ini. Selepas diberi penerangan dan mencuba berulang kali di rumah, akhirnya saya berjaya juga. Syukur alhamdulillah.

 Akhir kata, sekali lagi saya ingin memanjatkan kesyukuran kepada Allah kerana diberi peluang belajar ilmu Teknologi Dalam Pengajaran Dan Pembelajaran ini. Terima kasih diucapkan kepada En Manas atas ilmu yang telah dicurahkan. Hanya Allah yang dapat membalas jasa beliau.